ai4bharat/Pralekha huggingface dataset:
سٹرک ٹرانسپورٹ اور شاہراہوں کی وزارت
جناب نتن گڈکری نے غازی آباد – علی گڑھ ایکسپریس وے پر 100 گھنٹے میں 100 لین کلومیٹر کے فاصلے پر بٹومینس کنکریٹ بچھانے پر ٹیم کو مبارکباد دی
غازی آباد–علی گڑھ ایکسپریس وے نے 100 گھنٹے کے بے مثال وقت میں 100 لین کلومیٹر کے فاصلے پر بٹومینس کنکریٹ بچھانے کا قابل ذکر کارنامہ انجام دے کر تاریخ رقم کی ہے۔ یہ کامیابی ہندوستان کی سڑک کے بنیادی ڈھانچے کی صنعت کی لگن اور آسانی کو نمایاں کرتی ہے۔ روڈ ٹرانسپورٹ اور شاہراہوں کے مرکزی وزیر جناب نتن گڈکری نے کیوب ہائی ویز، ایل اینڈ ٹی، اور غازی آباد علی گڑھ ایکسپریس وے پرائیویٹ لمیٹڈ  کی غیر معمولی ٹیموں کو ان کی شاندار کامیابی پر مبارکباد دی۔
جشن کی تقریب سے خطاب کرتے ہوئے جناب گڈکری نے کہا کہ این ایچ 34 کا غازی آباد–علی گڑھ حصہ، جو 118 کلومیٹر پر محیط ہے، غازی آباد اور علی گڑھ کے گنجان آبادی والے علاقوں کے درمیان نقل و حمل کے رابطے کے طور پر اہم کردار ادا کرتا ہے۔ انہوں نے کہا کہ یہ پروجیکٹ دادری، گوتم بدھ نگر، سکندرآباد، بلند شہر، اور خورجہ سمیت اتر پردیش کے مختلف قصبوں اور شہروں سے گزرتا ہے۔ انہوں نے مزید کہا کہ یہ ایک اہم تجارتی راستے کے طور پر کام کرتا ہے، جو سامان کی نقل و حرکت میں سہولت فراہم کرتا ہے اور صنعتی علاقوں، زرعی علاقوں اور تعلیمی اداروں کو جوڑ کر علاقائی اقتصادی ترقی میں مدد کرتا ہے۔
جناب گڈکری نے کہا کہ پائیداری اور مناسب لاگت کے اپنے نصب العین پر توجہ مرکوز کرتے ہوئے، ہم نے پروجیکٹ میں کولڈ سینٹرل پلانٹ ری سائیکلنگ  ٹیکنالوجی کے استعمال کو لاگو کیا ہے۔
وزیر موصوف نے کہا کہ اس جدید سبز ٹیکنالوجی میں 90 فیصد مل کے میٹریل کا استعمال شامل ہے، جو تقریباً 20 لاکھ مربع میٹر سڑک کی سطح کے برابر ہے۔ انہوں نے کہا کہ اس کے نتیجے میں، ورجن میٹریل کی کھپت محض 10 فیصد رہ گئی ہے۔ انہوں نے کہا کہ اس نقطہ نظر کو اپنانے سے، ہم نے ایندھن کی کھپت اور اس سے منسلک گرین ہاؤس گیسوں کے اخراج کو نمایاں طور پر کم کیا ہے، اس طرح ہمارے کاربن فوٹ پرنٹ کو کم کرنے میں اہم پیش رفت ہوئی ہے۔
جناب گڈکری نے کہا کہ وزیر اعظم جناب نریندر مودی کی قیادت میں ہمارا عزم ہر مسافر کے لیے غیر معمولی نقل و حرکت کو یقینی بنانے میں ہے، اس طرح تجارت کو فروغ دینا اور معیار پر سمجھوتہ کیے بغیر تیز ترین رفتار سے عالمی معیار کی شاہراہوں کی ترقی کے ذریعے خطے میں اقتصادی سرگرمیوں کو آگے بڑھانا ہے۔
ا قتصادی امور کی کابینہ کمیٹی
کابینہ نے تیستا مرحلہ - VI کے ایچ ای پروجیکٹ  سکم کو منظوری دی
نئی دہلی،07 مارچ / اقتصادی امور سے وابستہ کابینہ کمیٹی نے وزیر اعظم نریندر مودی کی قیادت میں میسرز لینکو تیستا ہائیڈرو پاور لمیٹیڈ  کے حصول کے لئے سرمایہ کاری اجازت اور این ایچ پی سی لمیٹیڈ کے ذریعے سکم میں تیستا مرحلہ VI ایچ ای پروجیکٹ کے بقایہ کام کو عملی جامہ پہنانے کو اپنی منظوری دے دی ہے ۔
اس پروجیکٹ کو  5748.04 کروڑ روپئے کی تخمینہ لاگت سے عملی جامہ پہنایا جائے گا ، جس کے تحت ایل ٹی ایچ پی ایل کے حصول کے لئے 907 کروڑ روپئے کی بولی پر مشتمل رقم اور 3863.95 کروڑ روپئے بقایہ کام کے تخمینے کی رقم بھی شامل ہے ، جس کے تحت دورانِ تعمیر عائد ہونے والے سود اور غیر ملکی عنصر کو بھی شامل کیا گیا ہے ، جو 977.09 کروڑ روپئے کے بقدر ہے ۔
تیستا مرحلہ VI ایچ ای پروجیکٹ سکم کے تحت موضع سروانی میں عملی جامہ پہنائی جانے والی رواں دریا اسکیم کے تحت آنے والا پروجیکٹ ہے ، جس میں جگہ جگہ پر پانی کو روک کر تیستا ندی کے طاس میں دستیاب مضمرات کو بجلی پیدا کرنے کے لئے بروئے کار لایا جائے گا ۔ اس کے تحت دریائے تیستا پر 26.5 میٹر بلند پشتہ آر پار تعمیر کیا جائے گا ۔ گھوڑے کی نعل کی شکل کی دو ہیڈ ریس سرنگیں تعمیر کی جائیں گی ، جن کا قطر 9.8 میٹر اور طوالت 13.76 کلو میٹر کے بقدر ہو گی ۔ اس کے تحت ایک زیر زمین پاور ہاؤس بھی تعمیر ہو گا ، جس میں چار اکائیاں ہوں گی اور ہر ایک اکائی 125 میگا واٹ پر مشتمل ہو گی ۔
یہ پروجیکٹ 90 فی صد قابل انحصار برس میں 2400 ایم یو بجلی پیدا کرے گا ، جس کی تنصیبی صلاحیت 500 میگا واٹ  کے بقدر ہو گی ۔
اس پروجیکٹ کو عملی جامہ پہناکر سِنک لاگت کا استعمال بھی کیا جا سکے گا اور وہ سرمایہ کاری ، جو اب تک کی گئی ہے ، اس کا استعمال توانائی کی فراہمی کے لئے کیا جائے گا ۔ مزید براں ، بولی میں لگائی جانے والی رقم کا استعمال بینکوں کے واجبات کی ادائیگی اور مالی اداروں کے واجبات ادا کرنے کے لئے کیا جائے گا ۔ یہ پروجیکٹ توانائی کی بڑھتی ہوئی مانگ کو پورا کرے گا ۔ گرڈ کی ضروریات کی تکمیل کرے گا اور ریاست سکم کے ترقیاتی عمل کو مہمیز کرے گا ۔
 
U. No. 1471
(Visitor Counter : 40
بھارتی چناؤ کمیشن
بہار میں پہلے مرحلے کی ووٹنگ کی شروعات 11 اپریل کو ہوگی
چار لوک سبھا سیٹوں کے لئے 44 امیدوار میدان میں ہیں
آسانی کے ساتھ انتخابات کرائے جانے کے لئے 7486 پولنگ مراکز قائم کئے جائیں گے
نئی دہلی،08 ؍اپریل،عام انتخابات 2019 کے پہلے مرحلے میں بہار میں پولنگ کا آغاز ہوگا۔ اورنگ آباد ، گیا ، نوادہ اور جموئی پر مشتمل چار پارلیمانی حلقوں میں 11 اپریل کو ووٹ ڈالے جائیں گے۔ دیگر 36 لوک سبھا سیٹوں کے لئے اگلے 6 مرحلے میں انتخابات ہوں گے۔
پہلے مرحلے میں رائے دہندگان کی تعداد 7440324 ہے، جس میں 3894024 مرد رائے دہندگان ، 3546001 خواتین رائے دہندگان اور 299 رائے دہندگان مخنث ہیں۔
پہلے مرحلے کے تحت چار پارلیمانی حلقوں کے لئے 44 امیدوار میدان میں ہیں، اس مرحلے میں 7486 پولنگ مراکز قائم کئے جائیں گے۔
پہلے مرحلے کے انتخابات کے لئے نوٹیفکیشن 18 مارچ کو جاری کیا گیا تھا، اس مرحلے کے لئے کاغذات نامزدگی داخل کرنے کی آخری تاریخ 25 مارچ تھی جبکہ کاغذات کی جانچ پڑتال تاریخ 26 مارچ تھی جبکہ امیدواروں کے ذریعے نام واپس لئے جانے کی آخری تاریخ 28 مارچ تھی۔
پارلیمانی حلقوں میں بہار کی ایک نادر خصوصیت ہے ۔ یہاں 100 فیصد رائے دہندگان کے پاس الیکٹورل فوٹوشناختی کارڈ  ہے۔
۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-1798
(Visitor Counter : 33
ارضیاتی سائنس کی وزارت
کئی ریاستوں میں دوردراز کے مقامات پر شدید سے شدید تر بارش کا امکان
بھارتی محکمہ موسمیات کے محکمے  کے موسم سے متعلق بلیٹین کے مطابق کونکن اور گوا میں شدید سے شدید تر بارش اور دوردراز کے مقامات پر انتہائی موسلادھار بارش کا امکان ہے۔
ہماچل پردیش ، اتراکھنڈ، پنجاب، ہریانہ، چنڈی گڑھ اور دہلی، گجرات خطہ، وسطی مہاراشٹر، ساحلی آندھراپردیش اور یانم ، تلنگانہ ، ساحلی اور جنوبی اندرونی کرناٹک ، کیرالہ اور ماہے اور تمل ناڈو، پڈوچیری اور کرائکل کے دوردراز علاقوں میں شدید سے شدید تر بارش کا امکان ہے۔
بلیٹین میں یہ بھی اشارہ کیا گیا ہے کہ جموں، کشمیر، لداخ، گلگت بلتستان اور مظفرآباد، مغربی اترپردیش، مشرقی راجستھان، مغربی مدھیہ پردیش، سب ہمالیائی مغربی بنگال اور سکم ، اڈیشہ ،انڈومان نیکوبار جزائر ، سوراشٹر اور کچھ ،مراٹھ واڑہ اور رائل سیما، شمالی اندرونی کرناٹک اور لکش دیپ میں دور دراز کے مقامات پر موسلادھار بارش ہوگی۔
پنجاب، ہریانہ ، چنڈی گڑھ اور دہلی ، انڈومان ونیکوبار جزائر اور تلنگانہ میں دوردراز کے مقامات پر بجلی کی چمک اور گرج کے ساتھ 30 سے 40 کلومیٹر فی گھنٹے کی رفتار سے ہوائیں چلنے کا امکان ہے اور جموں، کشمیر ، لداخ، گلگت بلتستان اور مظفرآباد، ہماچل پردیش ، اترپردیش، راجستھان ، ودربھ ، بہار، جھارکھنڈ ،مغربی بنگال اور سکم ، آسام اور میگھالیہ، ناگالینڈ اور منی پور ، میزورم اور تری پورہ ، وسطی مہاراشٹرا، مراٹھواڑہ ، ساحلی آندھرا پردیش اور یانم ، رائل سیما اور تمل ناڈو ، پڈوچیری اور کرائیکال میں دوردراز کے علاقوں میں بجلی کی چمک اور گرج کے ساتھ تیزہوائیں چل سکتی ہیں ۔
بلیٹین میں مزید بتایا گیا ہے کہ مغربی راجستھان کے دوردراز کے حصوں میں لو چلنے کا امکان ہے اورمغربی وسطی اور جنوب مغربی بحیرہ عرب کے اوپر جنوب مشرقی ، مشرقی وسطی اور شمال مشرقی بحیرہ عرب اور گجرات - مہاراشٹر - گوا - کرناٹک - کیرالہ کے ساحلوں کے ساتھ ساتھ اور اس سے دور ؛ لکش دیپ علاقہ ، مغربی وسطی اور جنوبی خلیج بنگال اور تامل ناڈو اور جنوبی آندھرا پردیش کے ساحل کے ساتھ اور اس سے دور؛ خلیج منّار اور بحیرہ انڈمان میں طوفانی جیسا موسم  ہونے کا امکان ہے ۔
ماہی گیروں کو مشورہ دیا گیا ہے کہ وہ ان علاقوں میں نہ جائیں۔
وزارت ماہی پروری، مویشی پروری و ڈیری
آئی سی اے آر نے 12 زبانوں میں ماہی گیری کے شعبے کے لئے ایڈوائزری جاری کی
خوراک اور زرعی ادارے نے آئی سی اے آر کی ایڈوائزری کو پوری دنیا کے ماہی گیری شعبے کے فائدے کے سلسلے میں رضاکارانہ رہنما خطوط کا درجہ دیا ہے
نئی دہلی ،07مئی2020: کووڈ-19 کا وبائی مرض پوری دنیا میں پھیل گیا ہے اور اس کے نتیجے میں لاک ڈاؤن کیا گیا ہے۔ لاک ڈاؤن نے ملک میں ماہی گیری اور ماہی پروری کے شعبوں کو کئی طریقے سے برعکس طور پر متاثر کیا ہے۔کھلے پانی میں جاکر ماہی گیری کے عمل میں تعطل پیدا ہونے کے علاوہ تازے پانی اور سمندری پانی میں ماہی پروری کا کام بھی متاثر ہو ا ہے۔مچھلیوں کے بچے پیدا کرنے سے متعلق متعدد سرگرمیاں، ان کے لئے چارہ تیار کرنے کے پلانٹ، سپلائی اور مارکیٹ چین وغیرہ بھی بری طرح سے متاثر ہوئی ہے۔ مجموعی طورپر ماہی گیر ، مچھلی کے دھندے سے جڑے ہوئے کارکنان، ڈبہ بندی کرنے والے اور ان کی برادریاں اس وبائی مرض کے اثرات جھیلنے کے لئے مجبور ہیں اور اس نے پوری ویلیو چین کو متاثر کیا ہے اور ا س کے ساتھ ہی ساتھ اس پر انحصار کرنے والوں کی روزی روٹی بھی متاثر ہوئی ہے۔
زرعی شعبے میں تمام تر شراکت داروں کی سلامتی کو یقینی بنانے کے لئے زرعی تحقیقی بھارتی کونسل زرعی تحقیق و ترقیات کا محکمہ ، وزارت زراعت اور کاشتکاروں کی فلاح و بہبود، حکومت ہند نے اپنے تحقیقی اداروں کی توسط سے مختلف ذیلی شعبوں میں مصروف عمل اراکین کو بیدار اور خبردار کرنے کےلئے متعدد اختراعی اقدامات کئے ہیں۔
ماہی گیری کے شعبے میں ، جس میں مچھلیاں پکڑنے سمیت ماہی پروری اور دیگر ذیلی سرگرمیاں بھی شامل ہے، آئی سی اےآر نے ماہی گیری سے وابستہ اداروں کے توسط سے ایڈوائزریاں جاری کرنےکے کام میں قائدانہ کردار ادا کیا ہے، تاکہ کارکنان کی سلامتی کو یقینی بنایا جاسکے اور اس وبائی مرض کو ان میں پھیلنے سے روکا جاسکے۔اپنی اسی کوشش کے تحت آئی سی اے آر-ماہی پروری کی ٹیکنالوجی سے متعلق مرکزی ادارے ، کوچی نے ماہی گیروں ، ماہی گیر کشتیوں کے مالکان، جن ساحلوں پر ماہی گیری کی جاتی ہے، وہاں کے لئے، مچھلی منڈیوں اور سمندری خوراک کو ڈبہ بند کرنے والے پلانٹوں کے لئے انگریزی اور ہندی کے علاوہ 10 علاقائی زبانوں میں ایڈوائزریاں جاری کی ہیں۔
آئی سی اے آر –سی آئی ایف آر آئی)، بیرک پور نے دریاؤں ، ذخائر اور پانی والی زمینوں میں ماہی گیری کی سرگرمیوں سے وابستہ افراد کے لئے ایڈوائزریاں جاری کی ہیں۔ ان ایڈوائزریوں کو پرنٹ اور الیکٹرونک میڈیا کے ذریعے مقبول عام بنایا گیا، ریاستی محکمہ ماہی گیری تک ان کی تشہیر کی گئی، ترقیاتی ایجنسیوں، این جی اوز، ایس ایچ جی کی مدد سے بھی نیز سوشل میڈیا کا سہارا بھی لیا گیااور تشہیر کی گئی۔ ملک بھر میں اس طرح کی کوششوں کی متعلقہ شعبے میں عمدہ طور پر یذیرائی کی گئی ہے۔
ان بروقت جاری کی گئی ایڈوائزریوں کی اہمیت تسلیم کرتے ہوئے روم کے خوراک اور زرعی اداروں کی تنظیم  نے سفارش کی ہے کہ آئی سی اے آر-سی آئی ایف ٹی اور آئی سی اے آر –سی آئی ایف آر آئی کے ذریعے تیار کی گئی ایڈوئزریوں کو رضاکارانہ رہنما خطوط کے طورپر عالمی ماہی گیری کے شعبے کے لئے پوری دنیا میں درج ذیل ویب سائٹ پر زیر تشہیر لایا جائے۔ آئی سی اے آر اور اس کے اداروں کی کوششوں کے لئے یہ ایک بڑا اعتراف کہا جاسکتا ہے۔ توقع کی جاتی ہے کہ عالمی ماہی گیری شعبہ کونسل کی ان کوششوں سے مستفید ہوگا۔
کوئلے کی وزارت
کوئلے کی وزارت نے نیلامی کے رواں دور میں 8 کوئلے کی کانوں کے کامیاب ٹینڈر دہندگان کے ساتھ معاہدہ پر دستخط کئے
جلد ہی 11 کوئلے کی کانوں کی نیلامی کی دوسری کوشش کی جائے گی:مرکزی وزیر جناب پرلہاد جوشی
کمر شیل کوئلے کی کانوں کی نیلامی کا آئندہ دور آنے والے مہینوں میں شروع کیا جائے گا:کوئلے کے وزیر
آج وزارت کوئلہ نے کمر شیل کان کنی کیلئے کوئلے کی کانوں کے دوسرے دور کی نیلامی  کے نتیجے میں 8 کامیاب ٹینڈر دہندگان کے ساتھ معاہدوں پر دستخط کئے۔
کامیاب ٹینڈر دہندگان سے خطاب کرتے ہوئے کوئلے ،کان کنی اور پارلیمانی امور کے مرکزی وزیر جناب پرلہاد جوشی نے نیلامی کے عمل میں کامیاب شرکت کیلئے انہیں مبارکباد پیش کی۔انہوں نے اس بات پر زور دیا کہ ملک کی معیشت کیلئے کوئلے کے شعبے کی اصلاح اور اسے مزید مفید بنانے کے لئے حکومت ہند اور کوئلے کی وزارت کا مسلسل سفر جاری ہے۔وزیر موصوف نے کہا کہ ان نیلامیوں کی کامیابی سے آتم نربھر بھارت کے ویژن کو مزید مستحکم کرنے میں مدد ملے گی کیونکہ اس سے بھارت کے کوئلے کی درآمدات میں کمی لانے میں مدد ملے گی۔
جناب پرلہاد جوشی نے کوئلے کی کانوں والی تمام ریاستوں سے اپیل کی کہ وہ کوئلے کی کانو ں کو کھولنے اور مختص کرنے میں سہولت فراہم کرائے تاکہ بھارت اپنے شہریوں کیلئے توانائی کے تحفظ کو یقینی بنانے کے مقصد سے اپنے کوئلے کے وافر وسائل کو استعمال کرسکے۔وزیر موصوف نے اعلان کیا کہ کمر شیل کانوں کی نیلامی کا دوسرا دور اکتوبر/نومبر2021 میں شروع کیا جائے گا۔ان کانوں میں سے بیش تر کی تفصیلات پبلک ڈومین میں پہلے سے موجود ہیں اور کچھ مزید کانوں کا اس فہرست میں اضافہ کیا جائےگا۔دریں اثناء کوئلے کی وزارت کوئلے کی کانوں کی نیلامی جاری دو ر میں ان 11 کوئلے کی کانوں کی نیلامی کی دوسری کوشش کیلئے ٹینڈر دستاویزات جاری کرےگی جس کیلئے سنگل ٹینڈر موصول ہوئے ہیں۔
آٹھ کوئلے کی کانو ں کی کامیابی کے ساتھ نیلامی کی گئی ہے جن میں آمدنی میں حصہ داری کو 6 فیصد سے بڑھاکر 75.5 فیصد ، ~30فیصد کی اوسط آمدنی کے ساتھ کیا گیا ہے۔ان کانوں کیلئے اس سال اگست کے پہلے ہفتے میں الیکٹرانک نیلامی کی گئی تھی۔
کمرشیل کوئلے کی کانوں کی نیلامی کیلئے کوئلے کی وزارت کی سول ٹرانزیکشن ایڈوائزر ایس بی آئی کیپٹل مارکٹس لیمیٹڈ نے طریقہ کار کے بارے میں مشورہ دیا تھا اور نیلامی کے انعقاد میں وزارت کی مدد کی۔
جن کانوں کیلئے یہ کوئلے کی کان / بلاک پروڈکشن اور ترقیاتی معاہدے کئے گئے ان میں بھاسکر پارا،برا کھاپ ، اسمال پیچ،گونڈ کھاری،جوگیشوراینڈ ایمپ ،خاص جوگیشور ،راؤتا کلوزڈ مائن،بھیو کنڈ ،جھگاڈول اور کھر گون شامل ہیں۔کامیاب ٹینڈر دہندگان میں سن فلیگ آئرن اینڈ ایمپ ،اسٹیل کمپنی لیمیٹڈ ،ساؤتھ ویسٹ پنیکل ایکسپرولیشن لیمیٹڈ، پرکاش انڈسٹری لیمیٹڈ ،سی جی نیشنل پرائیویٹ لیمیٹڈ ،اڈانی پاور مہاراشٹر لیمیٹڈ اور شری ستیہ مائنس پرائیویٹ لیمیٹڈ شامل ہیں۔
ٹیکسٹائلز کی وزارت
سال 2022-23 میں 341.91 لاکھ گانٹھ کپاس کی پیداوار درج کی گئی
ٹیکسٹائل کی مرکزی وزیر مملکت محترمہ درشنا جردوش نے آج راجیہ سبھا میں ایک سوال کے تحریری جواب میں بتایا کہ مہاراشٹر، اتر پردیش اور مدھیہ پردیش میں گزشتہ سال 2021-22  اور موجودہ کپاس سال 2022-23 میں کپاس کی پیداوار ذیل میں دی گئی ہے:

|
|
کپاس سال
|
|
مہاراشٹر
|
|
اتر پردیش|
|
مدھیہ پردیش
|
|
ہندوستان
|
|
2021-22 
|
|
71.18
|
|
0.086
|
|
14.20
|
|
312.03
|
|
2022-23 
|
|
80.25
|
|
0.065
|
|
15.19
|
|
341.91
ماخذ: کپاس کی پیداوار اور کھپت سے متعلق کمیٹی،ڈائریکٹوریٹ آف اکنامکس اینڈ اسٹیٹسٹکس، وزارت زراعت اور کسانوں کی بہبود اور ریاستی محکمہ زراعت، اتر پردیش
حکومت کی طرف سے ریاستی برآمدات کی نگرانی نہیں کی جاتی ہے۔ تاہم، گزشتہ تین سالوں کے دوران مقدار اور قیمت کے لحاظ سے کپاس کی کھپت اور برآمد کے اعداد و شمار ذیل میں دیے گئے ہیں:
|
|
کپاس سال

|
|
کھپت

|
|
برآمد
|
|
مقدار

|
|
قدر

|
|
2019-20
|
|
269.19
|
|
47.55
|
|
8,813.98
|
|
2020-21
|
|
334.87
|
|
77.59
|
|
17,914.34
|
|
2021-22
|
|
313.77
|
|
42.25
|
|
14,887.36
ماخذ: کھپت - کپاس کی پیداوار اور کھپت سے متعلق کمیٹی
برآمد: ڈی جی سی آئی ایس، کولکاتہ
نوجوانوں کے امور اور کھیل کود کی وزارت
دو سال کی انجری کے وقفے کے بعد واپسی کرتے ہوئے نتن نے کھیلو انڈیا یونیورسٹی گیمز میں باکسنگ میں طلائی تمغہ جیتا
مکے باز نے86-92 کلوگرام زمرے میں انمول کو 5:0 سے ہرا کر چنڈی گڑھ یونیورسٹی کے لیے طلائی تمغہ جیتا
یہاں جین یونیورسٹی گلوبل کیمپس میں کھیلو انڈیا یونیورسٹی گیمز میں مردوں کے باکسنگ میں 86-92 کلوگرام لائٹ ہیوی ویٹ زمرے میں طلائی تمغہ جیتنے کے بعد نتن کمار کا اعتماد بحال ہوا ہے جن کے کیریئر کا گراف 2019 میں چاندی کا تمغہ حاصل کرکے پونے میں کھیلو انڈیا یوتھ گیمز میں کندھے کی چوٹ کے سبب باہر ہونے کے بعد ڈوب گیا تھا۔
2018 میں یوتھ ایمیچور ورلڈ چمپئن شپ میں بھارت کی نمائندگی کرنے اور تھائی لینڈ، قزاقستان، آذربائیجان میں منعقدہ دیگر بین الاقوامی مقابلوں میں نتن بین الاقوامی سطح پر کامیابی حاصل کرنے کے لیے صحیح راستے پر گامزن تھے۔ لیکن 2019 میں چوٹ نے انہیں مسابقتی کھیل میں کیریئر کے بارے میں شک میں ڈال دیا۔ نتن، جنہوں نے فائنل میں لولی پروفیشنل یونیورسٹی کے انمول کو شکست دی، یاد کرتے ہوئے کہتے ہیں ‘‘چوٹ نے واقعی مجھے کچھ سال پیچھے کر دیا۔ مجھے تقریباً 9 ماہ تک ٹریننگ نہ کرنے کا مشورہ دیا گیا۔ 2020 میں جب میں دوبارہ رنگ میں اترنے کے لیے تیار تھا، وبائی مرض نے حملہ کیا اور لاک ڈاؤن نے مجھے گھر کے اندر رہنے پر مجبور کردیا۔ میری واپسی کی امیدیں دم توڑ گئیں۔’’
ان دنوں کو یاد کرتے ہوئے جب وہ کام سے باہر تھے، نتن نے کہا کہ ‘‘مجھے خود پر شک تھا اور میں ذہنی طور پر بہت پریشان تھا۔ جب میں نے گزشتہ سال سربیا میں ہونے والی اے آئی بی اے ورلڈ باکسنگ چیمپئن شپ میں اپنے ہم وطنوں کو شرکت کرتے ہوئے دیکھا تو اس نے مجھے ذہنی طور پر مزید متاثر کیا۔’’
نتن نے جذباتی ہوکر کہا ‘‘اس دوران تقریباً 20 کلو وزن بھی اٹھایا جس کا مطلب ہے کہ میں اپنے وزن کے زمرے میں مزید حصہ نہیں لے سکتا تھا۔ وہ میری زندگی کے سیاہ ترین دن تھے لیکن میرے خاندان نے اس دوران میرا بہت ساتھ دیا۔’’
کئی مہینوں کی خود اعتمادی اور مطلوبہ شکل تک پہنچنے کے لیے جدوجہد کرنے کے بعد، نتن کو آخر کار ایسا محسوس ہوتا ہے جیسے وہ بڑے کھیلوں کے لیے تیار ہے۔ انہوں نے کہا کہ ‘‘کھیلو انڈیا یونیورسٹی گیمز میں جیت نے کھویا ہوا اعتماد واپس لادیا ہے۔ میں نے پچھلے دو سالوں میں کسی بھی ایونٹ میں حصہ نہیں لیا تھا اس لیے کھیلو انڈیا یونیورسٹی گیمز اور آل انڈیا یونیورسٹی گیمز میں یکے بعد دیگرے طلائی تمغے جیت کر مجھے یہ یقین ہے کہ میں اس کھیل میں واپسی کر سکتا ہوں اور بھارت کی نمائندگی پھر سے کرنے کا منتظر ہوں۔ اس جیت نے مجھے مزید محنت کرنے کی ترغیب دی ہے اور میں جانتا ہوں کہ میں واپس آسکتا ہوں۔’’
نتن کا اگلا مقصد اپنا وزن کم کرنا ہے اور 80 کلوگرام زمرے میں حصہ لینا ہے۔ وہ اس سال کے آخر میں سینئر نیشنل چیمپئن شپ میں اپنی اگلی شرکت کریں گے اور ورلڈ یونیورسٹی گیمز میں اچھے مظاہرہ کی امید رکھتے ہیں۔ انہوں نے مزید کہا کہ “میں نے اپنی چوٹ سے پہلے ہمیشہ 75 کلوگرام کے زمرے میں حصہ لیا تھا۔ اب میرا مقصد وزن کم کرنے پر کام کرنا اور 80 کلوگرام زمرے میں مقابلہ شروع کرنا ہے۔ میرے قد اور جسم کے لحاظ سے یہ ایک بہترین زمرہ ہے اور مجھے یقین ہے کہ اچھی کارکردگی کا مظاہرہ کروں گا۔’’
ہنر مندی کے فروغ اور صنعت کاری کی وزارت
یونیسکو کا عالمی یوم ہندی کے موقع پر ڈبلیو ایچ سی کی ویب سائٹ پر ہندی میں تفصیلات پیش کرنے کا تاریخی فیصلہ
یونیسکو میں ہندوستان کے مستقل مندوب نے کل اعلان کیا کہ عالمی یوم ہندی کے موقع پر یونیسکو کے عالمی ثقافتی ورثہ مرکز نے ہندوستان کی یونیسکو کی عالمی ثقافتی ورثہ سائٹس کی ہندی وضاحتیں ڈبلیو ایچ سی کی ویب سائٹ پر شائع کرنے سے اتفاق کر لیا ہے۔
blockquote class="twitter-tweet">
विश्व हिंदी दिवस पर यूनेस्को द्वारा भारत के विश्व धरोहर स्थलों के हिंदी विवरण को अपने वर्ल्ड हेरिटेज सेंटर वेबसाइट पर प्रकाशित करने का निर्णय हर भारतीय और हिन्दी प्रेमी के लिए गर्व की बात है।
वैश्विक मंच पर भारतीय भाषाओं की लोकप्रियता स्वागतयोग्य और प्रोत्साहित करने वाला है। https://t.co/mBjdry3cqq
— Dharmendra Pradhan  January 11, 2022
تعلیم اور ہنرمندی کے فروغ کے مرکزی وزیر جناب دھرمیندر پردھان نے ٹوئٹر کے ذریعے اس فیصلے کا خیر مقدم کیا۔ انہوں نے کہا کہ ہندی ہر ہندوستانی اور ہندی سے محبت کرنے والوں کے لئے موجبِ فخر ہے۔ عالمی سطح پر ہندوستانی زبانوں کی مقبولیت خوش آئند اور حوصلہ افزا ہے۔
وزارت دفاع
ڈیفینس پلاننگ کمیٹی کا افتتاحی اجلاس
نئیدہلی،04مئی ۔آج ڈیفینس پلاننگ کمیٹی کا افتتاحی اجلاس منعقد ہوا ۔ قومی سلامتی کے مشیر اجیت ڈوبھال نے اس اجلاس کی صدارت کی ۔ اس کمیٹی میں فوج کے تینوں بازوؤں کے سربراہوں کے علاوہ سکریٹری دفاع جناب سنجے مترا ،اخراجات کے محکمے کے سکریٹری جناب اجے نرائن جھا ، خارجہ سکریٹری جناب وجے کیشو گوکھلے اور چیف آف انٹگریٹیڈ ڈیفینس اسٹاف لیفٹیننٹ جنرل ستیش دُوا شامل ہیں ۔لیفٹیننٹ جنرل ستیش دوا اس کمیٹی کے ممبر سکریٹری بھی ہیں ۔آج کے افتتاحی اجلاس میں جغرافیائی حکمتی نقشے پر غوروخوض کیا اور وسیع تر فیصلے سے مطابقت رکھتے ہوئے ایک مدت مقررہ کے منصوبہ عمل پر اتفاق کیا ۔
۰۰۰۰۰۰۰۰۰۰۰۰۰۰۰۰۰۰۰۰۰
U-2438
(Visitor Counter : 25
امور داخلہ کی وزارت
کابینہ نے ایک تجویز کو پچھلی تاریخوں سے منظوری دی ہےجسے حکومت ہند کے 1961 کے ضابطوں کے تحت رول نمبر 12  کے تحت ، جموں وکشمیر کی تنظیم نو کے قانون 2019 کی ، 74ویں شق کے تحت جاری کیے گئے حکم کے ساتھ ساتھ 73ویں شق کے تحت حکم جاری کرنے کی منظوری دی گئی تھی
نئی دہلی ،20 نومبر :وزیراعظم جناب نریندر مودی کی صدارت میں مرکزی کابینہ نے آج جموں وکشمیر تنظیم نو قانون 2019 کی 74ویں شق کے تحت جاری کیے گئے حکم کے ساتھ ساتھ 73ویں شق کے تحت صدر جمہوریہ ہند کی طرف سے جاری کردہ احکامات کو پچھلی تاریخوں سے منظوری دے دی۔
پارلیمنٹ کی سفارش پر صدر جمہوریہ نے آئین ہند کی دفعہ 370 کے تحت ایک اعلانیہ جاری کیا اور جموں وکشمیر کی تنظیم نو سے متعلق قانون 2019 کو منظوری دی ۔ اس کے مطابق 31 اکتوبر 2019 کو جموںو کشمیر کی سابقہ ریاست کی، جموں وکشمیر کے مرکز کے زیرانتظام نئے علاقے اور لداخ کی ،مرکز کے زیرانتظام نئے علاقے کے طور پر تنظیم نو کی گئی ہے۔
جموں وکشمیر تنظیم نو قانون 2019 کے ، 31 اکتوبر 2019 کو لاگو ہونے کے بعد جموںو کشمیر کی سابقہ ریاست کی، اس کی قانون سازیہ کے ساتھ ، جموں وکشمیر کے مرکز کے زیر انتظام علاقے کی اور لداخ کو اس کی قانون سازیہ کے بغیر مرکز کے زیرانتظام علاقے میں بدلنے کی تنظیم نو کی گئی ہے۔ 19دسمبر 2018 کو آئین ہند کی دفعہ 356 کے تحت جموں وکشمیر کی سابقہ ریاست میں صدر راج نافذ کیا گیا۔ دستور ہند کی دفعہ 356 مرکز کے زیرانتظام علاقوں کو نافذ نہیں ہوتی لہٰذا 31 اکتوبر 2019 کو صدر راج ہٹادیا گیا۔
چوں کہ جموں وکشمیر کے مرکز کے زیرانتظام نئے علاقے میں قانون ساز اسمبلی نہیں ہے لہٰذا کسی آئینی خلا سے بچنے کیلئے جموں و کشمیر کی سابقہ ریاست کے گورنر کی رپورٹ کی بنیاد پر ایک صدارتی حکم نامہ جموں وکشمیر کی تنظیم نو کے قانون 2019 کی دفعہ 73 کے تحت جاری کیا گیا۔ جس کی رو سے جموںو کشمیر کے مرکز کے زیر انتظام علاقے میں صد ر راج نافذ ہوگیا۔
صدر جمہوریہ نے جموںو کشمیر کی تنظیم نو کے قانون 2019 کی دفعہ 74 کے تحت 31 اکتوبر 2019 کو ، جموںو کشمیر کے مرکز کے زیرانتظام علاقے کے یکجا فنڈ میں سے اخراجات کا اختیار دینے کیلئے ایک حکم نامہ بھی جاری کیا۔
نوجوانوں کے امور اور کھیل کود کی وزارت
’کھیلو انڈیا اسکیم‘ کے تحت اور ’ایک بھارت شریشٹھ بھارت‘ پروگرام کے توسط سے، وزارت دیہی اور دیسی/قبائلی کھیلوں کو فروغ دے رہی ہے: جناب کرن رجیجو
نئی دہلی، 17ستمبر 2020: نوجوانوں کے امور اور کھیل کود کی وزارت کھیلوں کے فروغ اور کھیلوں میں عمدگی لانے کے لئے اسکیمیں چلا رہی ہے۔ ان اسکیموں میں شامل ہیں:
- کھیلو انڈیا اسکیم
- نیشنل اسپورٹس فیڈریشن کے لئے تعاون
- بین الاقوامی کھیل مقابلوں میں فاتح کھلاڑیوں اور ان کے کوچوں کے لئے خصوصی ایوارڈس؛
- نیشنل اسپورٹس ایوارڈس، کھیلوں سے وابستہ مستحق لوگوں کو پنشن؛
- نیشنل اسپورٹس ڈیولپمنٹ فنڈ؛ اور
- اسپورٹس اتھارٹی آف انڈیا کے توسط سے چلنے والے کھیل کود تربیتی مراکز
’کھیلو انڈیا اسکیم‘ کے تحت اور ’ایک بھارت شریشٹھ بھارت‘ پروگرام کے توسط سے وزارت دیہی اور دیسی/ قبائلی کھیلوں کو فروغ دے رہی ہے۔ اس اسکیم سے مستفید ہونے والے بیشتر ایتھلیٹ کا تعلق دیہی علاقوں سے ہے۔
ان اسکیموں کی تفصیلات عوام کے لئے، اس وزارت کی ویب سائٹ اور اسپورٹس اتھارٹی آف انڈیا کی ویب سائٹ پر جاری کی گئی ہیں۔ ان اسکیموں / پالیسیوں کے نتیجے میں کھیل کود کی سرگرمیوں میں حصہ لینے والوں کی تعداد میں اضافہ، بھارتی ایتھلیٹوں کی کارکردگی میں بہتری، بین الاقوامی کھیل تقریبات میں ٹیموں کی بہتری کارکردگی، ملک بھر میں بین الاقوامی معیار کی کھیل بنیادی ڈھانچہ سہولیات کی تشکیل / تجدیدکاری ہوئی ہے، زبردست کارکردگی کے حامل اور مستحق کھلاڑیوں کی حصولیابی کو ازسر نو تسلیم کرنا اور ترغیبات حاصل ہوئی ہیں۔
موصول ہونے والی پروجیکٹ تجاویز، اسکیم کی تکمیل، تکنیکی عمل پذیری اور سرمایے کی فراہمی کو مدنظر رکھتے ہوئے، اس اسکیم کے معیار کے مطابق منظور کی جاتی ہے۔
یہ معلومات نوجوانوں کے امور اور کھیلوں کے مرکزی وزیر مملکت  جناب کرن رجیجو کے ذریعہ آج لوک سبھا میں تحریری جواب کے طور پر دی گئی۔
امور داخلہ کی وزارت
مرکزی وزیر داخلہ و تعاون جناب امت شاہ نے آج نئی دہلی میں محترمہ دروپدی مرمو سے ملاقات کی اور انھیں ملک کے اعلیٰ ترین عہدے پر منتخب ہونے کے تاریخ ساز موقع پر مبارکباد پیش کی
قوم، خصوصاً قبائلی سماج، بہت خوش ہے اور صدارتی انتخاب میں ان کی زبردست کامیابی کا پرجوش جشن منا رہی ہے
این ڈی اے امیدوار محترمہ دروپدی مرمو، جو ایک عام قبائلی خاندان سے تعلق رکھتی ہیں، ان کا انتخاب ملک کے لیے فخر کا لمحہ ہے
جناب نریندر مودی کی قیادت میں، میں قبائلی فخر محترمہ دروپدی مرمو کے حق میں ووٹ دینے پر این ڈی اے اتحادیوں، دیگر سیاسی پارٹیوں اور آزاد امیدواروں کا شکریہ ادا کرتا ہوں یہ جیت انتودیہ کے عزم اور قبائلی سماج کو بااختیار بنانے کی سمت میں ایک سنگ میل کی حیثیت رکھتی ہے
محترمہ دروپدی مرمو مشکل حالات کا سامنا کرتے ہوئے قوم کے اعلیٰ ترین عہدے پر پہنچی ہیں، یہ ہماری جمہوریت کی بے پناہ طاقت کو ظاہر کرتا ہے
اتنی جدوجہد کے بعد بھی انھوں نے قوم اور معاشرے کی خدمت میں جس بے لوثی کے ساتھ خود کو وقف کیا ہے وہ سب کے لیے تحریک کا باعث ہے
مجھے یقین ہے کہ بھارت کی پندرہویں صدر کے طور پر محترمہ مرمو کے دور پر ملک ناز کرے گ
نئی دہلی، 21 جولائی 2022:
مرکزی وزیر داخلہ و تعاون جناب امت شاہ نے محترمہ دروپدی مرمو کو صدارتی انتخاب میں تاریخ ساز کامیابی پر مبارکباد پیش کی اور آج نئی دہلی میں ان سے ملک کے اعلیٰ ترین عہدے پر انتخاب کے موقع پر ملاقات کی۔
جناب امت شاہ نے اپنے ٹویٹس میں کہا کہ قوم، خصوصاً قبائلی سماج، بہت خوش ہے اور صدارتی انتخابات میں ان کی زبردست کامیابی کا پرجوش جشن منا رہی ہے۔ این ڈی اے امیدوار محترمہ دروپدی مرمو، جن کا تعلق ایک عام قبائلی خاندان سے ہے، کا انتخاب ملک کے لیے فخر کا لمحہ ہے۔ میں ان کے لیے نیک خواہشات کا اظہار کرتا ہوں۔ یہ فتح انتودیہ کے عزم اور قبائلی معاشرے کو بااختیار بنانے کی سمت میں ایک سنگ میل ہے۔
مرکزی وزیر داخلہ نے کہا کہ محترمہ دروپدی مرمو مشکل حالات کا سامنا کرتے ہوئے ملک کے اعلیٰ ترین عہدے پر پہنچی ہیں، یہ ہماری جمہوریت کی بے پناہ طاقت کو ظاہر کرتا ہے۔ اتنی جدوجہد کے بعد بھی جس بے لوثی کے ساتھ انھوں نے خود کو قوم اور معاشرے کی خدمت کے لیے وقف کیا وہ سب کے لیے تحریک کا باعث ہے۔
مرکزی وزیر داخلہ و تعاون نے یہ بھی کہا کہ جناب نریندر مودی کی قیادت میں قبائلی فخر محترمہ دروپدی مرمو کے حق میں ووٹ دینے پر این ڈی اے اتحادیوں، دیگر سیاسی پارٹیوں اور آزاد امیدواروں کا شکریہ ادا کرتا ہوں۔ مجھے یقین ہے کہ بھارت کی پندرہویں صدر کے طور پر محترمہ مرمو کی مدت کار پر ملک ناز کرے گا۔